om fastsættelse af regler og procedurer for overholdelse og håndhævelse af EU's harmoniseringslovgivning for produkter og om ændring af Europa-Parlamentets og Rådets forordning (EU) nr. 305/2011, (EU) nr. 528/2012, (EU) 2016/424, (EU) 2016/425, (EU) 2016/426 og (EU) 2017/1369 og af Europa-Parlamentets og Rådets direktiv 2004/42/EF, 2009/48/EF, 2010/35/EU, 2013/29/EU, 2013/53/EU, 2014/28/EU, 2014/29/EU, 2014/30/EU, 2014/31/EU, 2014/32/EU, 2014/33/EU, 2014/34/EU, 2014/35/EU, 2014/53/EU, 2014/68/EU og 2014/90/EU

2.1.Møder i ekspertgruppen for det indre marked for produkter – gruppen for markedsovervågning

Høringen var opdelt i fem dele. Kun del B1 var obligatorisk, hvorfor de øvrige sektioner kun var delvist besvaret. Derfor var den gennemsnitlige svarprocent 80 % for sektion B2, 66 % for sektion B3, 80 % for sektion B4 og 84 % for sektion B5.

Der blev modtaget 239 svar via onlineformularen under den offentlige høring. Numrene og procentdelene, som benyttes til at beskrive svarfordelingen til den offentlige høring stammer fra svarene fra værktøjet "EUSurvey". Der er blevet taget hensyn til de øvrige indberetninger fra interessenter i den offentlige høring uden, at disse er blevet taget i betragtning i den statistiske fremstilling.

Et arrangement for interessenter blev afholdt den 17. juni 2016 med henblik på at afdække de væsentligste spørgsmål vedrørende overholdelse af reglerne og bedre håndhævelse på det indre marked og for at fastlægge, hvor der kan gøres fremskridt. 144 deltagere, som repræsenterede virksomheder (62), nationale myndigheder (60) og andre (22), deltog i arrangementet. Det udtømmende referat fra denne konference kan findes på: http://ec.europa.eu/DocsRoom/documents/17963 .

Ekspertgruppen PARCS mødtes den 1. december 2016 for at drøfte produktsikkerhed og kontrol med overholdelsen af reglerne. På mødet gjorde Kommissionen status over revisionen af forordning (EF) nr. 765/2008.

Mødet den 31. marts 2017 fokuserede på lovforslaget og særligt på, hvordan samarbejdet mellem medlemsstaterne kan forbedres, hvordan man kan skabe et ensartet og tilstrækkeligt niveau for markedsovervågning, og hvordan man kan skærpe grænsekontrollen af produkter, der importeres til det europæiske marked.

På mødet den 21. oktober 2016 oplyste Kommissionen deltagerne om status for initiativet for håndhævelses- og overholdelse og forklarede, at formålet var at modtage feedback om egnetheden af de omhandlede ideer. Det udtømmende referat findes på: http://ec.europa.eu/transparency/regexpert/index.cfm?do= groupDetail.groupDetailDoc&id=28611 .

De sidste møder i ekspertgruppen for det indre marked for produkter – gruppen for markedsovervågning blev afholdt den 1. februar 2016, den 21. oktober 2016 og den 31. marts 2017.

2.1.Møder i ekspertgruppen for det indre marked for produkter – gruppen for markedsovervågning

En konference for interessenter - som var åben for alle interesserede - blev afholdt af Kommissionen den 17. juni 2016.

Markedsovervågningsmyndighederne er blevet hørt på møderne i ekspertgruppen for det indre marked for produkter i 2016.

Kommissionen ønskede at foretage en evidensbaseret vurdering af, i hvilket omfang bestemmelserne om markedsovervågning i forordning (EF) nr. 765/2008 har været effektive, virksomme, relevante, sammenhængende og har skabt europæisk merværdi. Resultaterne af evalueringen vil støtte, at der træffes foranstaltninger til at styrke indsatsen for at bekæmpe produkter, som ikke overholder reglerne, som er tilgængelige på det indre marked.

Virksomheder var stærkt repræsenteret (127) efterfulgt af offentlige myndigheder (80) og borgere (32). Mere specifikt for så vidt angår virksomheder, repræsenterer 49 % af dem fabrikanter af produkter, 21 % importører og distributører af produkter, 8 % brugere af produkter, 5 % overensstemmelsesvurderingsorganer, 1 % onlineformidlere og 16 % andre.

For så vidt angår den geografiske svarfordeling var alle lande repræsenteret undtagen Letland, Luxembourg, Malta og Liechtenstein. Flertallet af de adspurgte (116) driver udelukkende virksomhed i det land, hvori de er etableret.

Overholdelse af reglerne for produkter på det indre marked og afskrækkelse gennem eksisterende håndhævelsesmekanismer

Flertallet af de adspurgte (89 %) mener, at deres produkter er berørt af manglende overholdelse af krav til produkterne i EU´s harmoniseringslovgivning.

45 % af de adspurgte er dog ikke i stand til at anslå den omtrentlige del af produkter fra deres sektor, som ikke overholder reglerne. Denne procentdel er omtrent det samme for alle de adspurgte.

80 % af de virksomheder som deltog i høringen bekræfter, at manglende overholdelse af reglerne har en negativ virkning på salg og/eller markedsandele hos de virksomheder, som overholder retlige forpligtelser. Mange virksomheder (42 %) er dog ikke i stand til anslå deres omtrentlige salgsnedgang som følge af manglende overholdelse af reglerne.

For så vidt angår den vigtigste grund til overholdelse af reglerne i det indre marked mener 33,47 % af de adspurgte, at det drejer sig om et bevidst valg om at udnytte markedsmuligheder til de laveste omkostninger efterfulgt af mangel på viden (26,78 %), en teknisk eller anden form for manglende evne til at overholde reglerne (10,88 %), tvetydige regler (10,46 %) og skødesløshed (9,62 %).

Alle adspurgte har erfaring med/viden om tilfælde, hvor markedsovervågningsmyndigheder manglede tilstrækkelige økonomiske og menneskelige ressourcer samt tekniske midler for at kunne udføre bestemte opgaver. 67,36 % af de adspurgte kunne ikke desto mindre anslå den nationale myndigheds omtrentlige underskud af økonomiske ressourcer.

For så vidt angår stigningen i ressourcer til markedsovervågningsaktiviteter blev to af de tre løsninger enstemmigt vedtaget af de adspurgte, hvad angår den tredje løsning, der foreslog, at markedsovervågningsmyndigheder bør opkræve administrationsgebyrer fra brugerne i deres sektor til at finansiere kontrollerne, er resultaterne kontradiktoriske. 55,91 % af virksomhederne og 40,63 % af forbrugerne og andre er stærkt uenige i denne løsning, mens 50,00 % af de offentlige myndigheder er enige (15 % er meget enige og 35 % er enige).

Interessenter har lignende synspunkter vedrørende effektiv udnyttelse af ressourcerne til markedsovervågningsaktiviteter.

Mange adspurgte (46 %) er enige i, at markedsovervågning ikke har en tilstrækkeligt afskrækkende virkning i deres sektor eller, at det virker afskrækkende i moderat omfang (34 %), og at de af Kommissionen foreslåede muligheder ville øge markedsovervågningstiltaget afskrækkende virkning.

Bistand i medlemsstaterne og på EU-plan til overholdelse af reglerne

Denne del af spørgeskemaet var frivillig, så den gennemsnitlige svarprocent var op til 80 % (cirka 190 svar pr. spørgsmål).

Der er enighed om, at detnogle gange er vanskeligt at finde og også forstå de rette oplysninger om de tekniske bestemmelser, som produkter skal opfylde, før de kan markedsføres på hjemmemarkedet og andre markeder i EU.

De adspurgtes tilgang til at søge støtte og oplysninger om de tekniske regler, som produkter skal opfylde, er lidt forskellig afhængig af typen af adspurgte. Hovedparten af de adspurgte foretrækker at henvise til oplysninger på Kommissionens websteder. For så vidt angår de metoder, som bør anvendes af nationale myndigherder for at reducere antallet af produkter på markedet, som ikke overholder reglerne, mener de adspurgte, at den bedste metode er kombinationen af oplysninger, støtte og de offentlige myndigheders håndhævelse.

Virksomheders demonstration af overholdelse af reglerne.

Denne del af spørgeskemaet var frivillig, så den gennemsnitlige svarprocent var op til 66 % (cirka 158 svar pr. spørgsmål).

Virksomheder blev anmodet om at svare på, hvordan de leverer oplysninger om produktoverensstemmelse. Cirka 30 % af de adspurgte mener, at de foreslåede løsningsmodeller ikke er relevante for dem.

Et stort flertal af de adspurgte er meget enige eller er enige i, at en mere udbredt anvendelse af elektroniske midler til at demonstrere overholdelse af reglerne ville hjælpe med at lette den administrative byrde for virksomheder (70,62 %), sænke myndigheders administrative omkostninger til håndhævelse (65,14 %), tilvejebringe oplysninger/gøre det muligt at få oplysninger hurtigere (82,29 %), og give flere og mere opdaterede oplysninger til forbrugere/slutbrugere (68,00 %).

Grænseoverskridende markedsovervågning i EU